**Bita Razavi** (s. 1983 Teheranissa) on Helsingissä ja Mahussa elävä ja työskentelevä nykytaiteilija. Hänen eri puolille maailmaa sijoittuvissa näyttelyissä esitetyissä teoksissaan tarkastellaan sosiaalisia järjestelmiä ja niiden suhdetta poliittisiin rakenteisiin ja eri maiden historiallisiin kansallisiin tapahtumiin.  Razavi hyödyntää työssään useita eri tekniikoita kuten videota, valokuvaa, installaatiota, ääntä ja performanssia.

Koulutus
--------

Bita Ravazilla on musiikin esittämisen BA-tutkinto Teheranin taideyliopiston musiikin laitokselta sekä kuvataiteen maisterin tutkinto Taideyliopiston Kuvataideakatemiasta.

Ura
---

Razavin työt ovat olleet esillä ryhmänäyttelyissä muun muassa Teheranin kolmannessa uudessa taidebiennaalissa (2004), Cité internationale des artsissa (2012), Videobrasilissa (2013), Ukrainan kansallistaiteen museossa (National Art Museum of Ukraine) (2016), Fotografisk Centerissä Kööpenhaminassa (2018), Latvian kansallistaiteen museossa (Latvijas Nacionālais mākslas muzejs) (2019) sekä Tallinna Kunstihoonessa (2019). Hänellä on ollut yksityisnäyttelyitä muun muassa Suomen Tukholman-instituutissa (2016), Kogo-galleriassa Tartossa (2019) sekä Oksasenkatu 11:ssa Helsingissä (2019). Razavin töitä on ollut esillä myös ensimmäisessä Trondheimin biennaalissa Norjassa, Suomen valokuvataiteen museossa, viidennessätoista Biennale de la Méditerranée -näyttelyssä Thessalonikissa, Helsingin valokuvabiennaalissa, Designmuseossa Helsingissä, Gothenburg International Biennial for Contemporary Artissa sekä Survival Kit 10.0 -tapahtumassa.

Razavi tunnetaan parhaiten autofiktiivisistä teoksistaan, joissa hänen henkilökohtainen elämänsä sekoittuu hänen työhönsä. Taideyliopiston Kuvataideakatemian opinnäytetyössään "How to Do Things with Words (A Legal Performance)" (2011) hän meni naimisiin taiteilija Jaakko Karhusen kanssa. Teos oli reaktio oikeistopopulistien uusiin maahanmuutto- ja taidepoliittisiin ehdotuksiin. Projekti päättyi vuonna 2017 julkiseen avioeroseremoniaan Taideyliopiston Kuvataideakatemiassa Razavin saatua pysyvän EU-oleskeluluvan. Vuonna 2020 molemmat teokset liitettiin Kiasman kokoelmiin videoinstallaation ja henkilökohtaisten arvoesineiden muodossa. Teoksessaan "The Yellow House" (2016) Razavi osti hylätyn talon ja kunnosti siitä kolmen vuoden kuluessa paikan levolle ja vieraanvaraisuudelle.  Razavin teos "The Dog Days Will Be Over Soon" (2019) koostui taas perinteisiä valokuvia muistuttavista videopelin maisemakuvista.

### Venetsian biennaali

Razavi valittiin edustamaan Viroa vuonna 2022 59:nnessä Venetsian biennaalissa yhdessä taiteilija Kristina Normanin kanssa. Heidän Rietveldin paviljongissa, Giardinissa esillä olevan näyttelynsä "Orchidelirium: An Appetite for Abundance" kuratoi Tallinna Kunstihoonen kuraattori Corina Apostol. Projektin inspiraationa toimivat Emilie Rosaly Saalin (1871-1954) teokset, ja sen teemoja ovat kolonialismi ja sen ekologiset vaikutukset.

### Residenssit

* ISCP, New York (2017)
* Culture Factory Polymer, Tallinna (2013)
* MoKS, Mooste (2013)
* Nida Art Colony (2011)
* HIAP – Helsinki International Artist Programme, Suomenlinna (2011)

Tunnustukset
------------

Vuonna 2017 Razavi sai Oskar Öflundin säätiön tunnustuspalkinnon.

Lähteet
-------

1. 1 2 3  People are not sure if they are putting me in danger when writing about my work. Blok Magazine. Viitattu 1.2.2022. (englanniksi)
2. ↑  Bita Razavi: About Bita Razavi. Viitattu 2.2.2022. (englanniksi)
3. ↑  Labyrinths and Rings: Bita Razavi & Jaakko Karhunen Ptarmigan. Viitattu 1.2.2022. (englanniksi)
4. ↑  Bita Razavi Videobrasilissa Videobrasil. Viitattu 1.2.2022. (englanniksi)
5. ↑  Bita Razavi taking part in Identity. Behind the Curtain of Uncertainty at the National Art Museum of Ukraine Finnish Art Agency. Viitattu 1.2.2022. (englanniksi)
6. ↑  Nordic Delights Nordic Delights. Viitattu 1.2.2022. (tanskaksi)
7. ↑  The Art of Being Good Tallinna Kunstihoone. Viitattu 1.2.2022. (englanniksi)
8. ↑  Muaeum of Baltic Remont Kogo Gallery. Viitattu 1.2.2022. (englanniksi)
9. ↑  Bita Razavi Oksasenkatu 11:ssa Artforum International. Viitattu 1.2.2022. (englanniksi)
10. ↑  Bita Razavi: About Bita Razavi. Viitattu 2.2.2022. (englanniksi)
11. ↑  None of my works has ever left me Arterritory. Viitattu 1.2.2022. (englanniksi)
12. ↑  Estonia represented by Kristina Norman, Bita Razavi and Emily Rosaly Saal at the 59th Venice Biennale Kaasaegse Kunsti Eesti Keskus (KKEK). Viitattu 1.2.2022. (englanniksi)
13. ↑  Orchidelirium: An Appetite for Abundance arterritory (CCA). Viitattu 2.2.2022. (englanniksi)
14. ↑  The Estonian Pavilion’s ecocritical exhibition for the 59th International Art Exhibition - La Biennale di Venezia Echo Gone Wrong. Viitattu 23.12.2021. (englanniksi)
15. ↑  Bita Razavi International Studio & Curatorial Program. Viitattu 2.2.2022. (englanniksi)
16. ↑  CV Bita Razavi *static1.squarespace.com*. Viitattu 2.2.2022. (englanniksi)
17. ↑  Luettelo Stora Priset -tunnustuspalkinnon saajista Oskar Öflund. Viitattu 1.2.2022. (suomeksi)

Aiheesta muualla
----------------

* Bita Razavin nettisivut